Forårets plantetrend: Blomsterne indtager boligen
Ifølge trendforskerne handler det i 2011 om at kombinere det nyttige med det skønne, og hvor findes det match bedre end hos planter?  Når forårets plantetrend, Modern Bloom, holder sit indtog i boligen vil planter optræde som farverige og dekorative indslag

Etik og æstetik
Anja Bisgaard Gaede, er trendredaktør hos pej gruppen og arbejder til dagligt med nye trends og tendenser fra interiørverdenen, -
-	Forbrugerne længes efter skønhed og er på vej væk fra etikkens strenge vej. De bevæger sig nu hen imod de mere æstetiske og nydelsesbaserede værdier, men tør ikke slippe fornuften helt,
siger Anja Bisgaard Gaede, og tilføjer, 
-	derfor ligger nydelsen i, at det er både lækkert, skønt og nyttigt på samme tid.  
Når det er sagt, er der ikke langt til at tænke planteverdenen ind i det scenarium. Anja Bisgaard Gaede, uddyber det overordnede budskab i forårets plantetrend, Modern Bloom, der vel nærmest skal oversættes med "blomsterne ind i den moderne bolig", -
-	For mange er indretningen i den moderne bolig blevet for "clean" og kølig, og derfor vil planter bidrage med et tiltrængt pust af farverige og dekorative elementer.
De gennemgående farver i plantetrenden er blå og grøn sammen med blossom eller lyserød. Når du jonglerer med farverne derhjemme, er det vigtigt, at der er balance mellem plante og underlag. 

Er der fx fuld knald på farverne, skal skjuleren, fadet eller krukken være neutral, hvorimod grønne planter gerne må peppes op med farvede eller dekorerede underlag.

Planteforslag til Modern Bloom-plantetrenden:
Campanula
Krokus (Crocus)
Hortensia (Hydrangea)
Jasmin (Jasminum)
Brændende kærlighed (Kalanchoe)
Pletter i luften (Muehlenbeckia)
Musehaleaks (Peperomia)
Rose (Rosa hybrid)
Perlehyacinth (Muscari)